|  |  |
| --- | --- |
|  **Komenski_grb_-_barvno****Občina Komen****Komen 86****6223 Komen** |  |

**Odbor za proračun, finance, premoženjske in splošne zadeve**

Številka: 011-0004/2023-27

Datum: 17.12.2024

**Osnutek zapisnika**

**10. seje (mandat 2022-2026) Odbora za proračun, finance, premoženjske in splošne zadeve**

Odbor v sestavi Damjan Grmek (predsednik), Jožef Strnad, Ivan Žvokelj, Alenka Tavčar (člani), se je sestal **v TOREK, 17.12. 2024 ob 16,00 uri** v prostorih občinske uprave Občine Komen.

Odsotni: Marinka Žlebnik-opravičeno

Ostali prisotni: Erik Modic, župan, Iztok Felicjan, direktor občinske uprave, Kristina Zega(občinska uprava)

Predlagani dnevni red:

1. Ugotovitev sklepčnosti in potrditev dnevnega reda;
2. Pregled in potrditev zapisnika 9.seje z dne 22.11.2024
3. Odlok o proračunu 2. branje
4. Obravnava gradiva 13. seje občinskega sveta in sprejem stališč
5. Razno

Sejo odbora vodi predsednik Damjan Grmek.

**AD 1. Ugotovitev sklepčnosti in potrditev dnevnega reda;**

Predsednik ugotavlja, da se seje udeležuje 4 članov, ter da je sklepčnost zagotovljena. Drugih predlogov na dnevni red ni bilo, člani odbora so tako soglasno sprejeli predlagani dnevni red.

**SKLEP št. 1**

**Odbor za proračun, finance, premoženjske in splošne zadeve soglašajo s predlaganim dnevnim redom.**

**Sklep je soglasno sprejet.**

**AD 2. Pregled in potrditev zapisnika 9.seje z dne 22.11.2024**

Na zapisnik 9.seje z dne 22.11.2024 ni bilo pripomb, zato ga člani soglasno potrdijo.

**SKLEP št.2**

**Prisotni člani Odbora za proračun, finance, premoženjske in splošne zadeve potrdijo zapisnik.**

**Sklep je bil soglasno sprejet.**

**Ad.3 Predlog Odloka o proračunu Občine Komen za leto 2025 – 2. branje**

Župan poda razlago proračuna, obrazloži spremembe, ki so nastale v primerjavi s prvim branjem. Obrazloži nastale spremembe na prihodkovni in odhodkovni strani ter razporeditev po ustreznih kontih glede na prejete predloge odborov po prvi obravnavi. Pove še, da je bil predlog proračuna v javni razpravi in da je v javni razpravi občina prejela dva predloga. Obrazloži še, zakaj nista bila upoštevana.

Prisotni na razlago nimajo pripomb.

**SKLEP št. 3**

**Odbor za proračun, finance, premoženjske in splošne zadeve se strija, da je predlog Odloka o proračunu Občine Komen za leto 2025- drugo branje primeren za drugo obravnavo na občinskem svetu.**

**Sklep je soglasno sprejet.**

**AD 4. Obravnavanje gradiva 13.seje občinskega sveta**

**Odbor obravnava točko 4. Predlog Odloka o spremembi Odloka o turistični taksi v Občini Komen**

G. Grmek prosi za pojasnilo župana glede dviga turistične takse na 3,00 EUR.

Župan pojasni, da je bil dvig sprejet na zadnjem posvetu županov štirih kraško-brkinskih občin skupaj s predstavniki Obrtne zbornice Sežana na posvetu v novembru 2024.

Dogovorjeno je bilo, da se takso poenoti v vseh štirih kraško-brkinskih občinah in sicer na skupno višino 3,00 eur. Pred poenotenjem, so imele občine različne višine taks.

Župan pojasni cilj katerega se zasleduje in sicer povišanje prihodka Občini Komen iz naslova prejetih turističnih taks v letu 2025.

Odpre se razprava, kjer se izmenjajo stališča.

G. Strnad in ga. Tavčar nasprotujeta dvigu takse, ker bi s povišanjem negativno vplivali na ponudnike ter posledično vplivali na turiste.

G. Grmek in g. Žvokelj se s povišanjem strinjata ter menita, da povišanje ne bo prineslo bistvenih sprememb za ponudnike, pomeni pa več sredstev za občinski proračun.

Župan ponovno poudari, da je bil dvig dogovorjen med vsemi štirimi kraško-brkinskimi občinami in obrtno zbornico ter predstavniki ponudnikov (ob prisotnosti dveh občinskih svetnikov Gorana Živca in Marka Bandellija), ter da takso plačujejo turisti in ne ponudniki storitev. Zato bi pomenila zavrnitev dviga turistične takse dejansko subvencioniranje turistov z občinskimi sredstvi.

Na glasovanje je bil dan

**SKLEP št. 4**

**Odbor za proračun, finance, premoženjske in splošne zadeve predlaga Občinskemu svetu, da za leto 2025, da preveri višino turistične takse po Predlogu Odloka o spremembi Odloka o turistični taksi**

Glasovanje: dva glasova ZA, in dva glasova PROTI.

**Sklep ni bil sprejet.**

**Odbor si izmenja informacije pod 5.točko Predlog letnega programa športa Občine Komen 2025 in 6. točko Predlog pravilnika o spremembah in dopolnitvah Pravilnika o subvencijah mladim in mladim družinam za prvo reševanje stanovanjskega vprašanja v Občini Komen.**

**Odbor obravnava točko 7. Predlog Sklepa o sofinanciranju Hiše dobre volje Komen**

Župan podrobno seznani odbor s stroškovnikom Hiše dobre volje.

G. Strnad predlaga, da se vključi CSD saj razpolago z največ podatki.

**Sklep št.5**

**Prisotni člani odbora za proračun, finance, premoženjske in splošne zadeve potrdijo Predlog Sklepa o sofinanciranju Hiše dobre volje Komen**

**Sklep je bil soglasno sprejet.**

**AD 4. Razno**

G. Grmek ponovno odpre razpravo glede snemanja sej Občinskega sveta. Pove, da je o zadevi razpravljala Statutarno pravna komisija.

Predlaga, da se preveri različne možnosti snemanja ter stroške povezane z njimi.

G. Grmek in g. Strnad predlagata, da se na prvi seji Občinskega sveta v letu 2025 podrobno predstavi projekte za največje investicije.

**Sklep št.6**

**Odbor za proračun, finance, premoženjske in splošne zadeve sprejme sklep, da se na prvi seji Občinskega sveta v letu 2025 predstavi projekte za največje investicije v letu 2025 Občine Komen**

**Sklep je bil soglasno sprejet.**

Seja odbora je bila zaključena ob 17.00uri.

|  |  |
| --- | --- |
| Zapisala:  |  |
| Kristina Zega | **Damjan Grmek, predsednik** |